google/wiki40b huggingface dataset:
Enebolig i rekke

Enebolig i rekke er en betegnelse for eneboliger som ligger vegg i vegg, men som har brutte fasader – i motsetning til rekkehus.
Skatteetaten definerer enebolig i rekke som småhus. Småhus er boliger som er fysisk bundet sammen ved at det er minst en felles vegg, eventuelt felles gulv/tak med naboboligen. Dette vil typisk være rekkehus og tomannsboliger. Eneboliger i rekke/kjede regnes også som småhus.
Kjødvik Isforretning

Kjødvik Isforretning var en norsk bedrift som drev med isdrift. Isproduksjonen foregikk i Kjødvik i Søndeled i Aust-Agder. Bedriften ble startet i 1871 av A.B. Haslund og T. Haslund. Bedriften gikk på 1880-tallet under navnet Kjødvig & Omborsnæs Iskompagni. Bedriften hadde i sin virksomhetstid flere eiere, deriblant J. W. Prebensen, og produksjon ved Kjødvik pågikk frem til omkring 1911. Isen ble i hovedsak produsert ved Kjødvik eksportert til Storbritannia, der den ble brukt i husholdninger og næringsmiddelindustri.

Arkiv

Arkivet etter Kjødvik Isforretning befinner seg ved KUBEN i Arendal. Arkivet omfatter bl.a. en arbeidsprotokoll, kassabøker, forhandlingsprotokoll og aksjebok. Hoveddelen av arkivet etter bedriften er innlemmet i arkivet etter handelshuset J. W. Prebensen.

Kilder

Stiansen, Olav. Kjødvik Isforretning, Søndeled historielags årsskrift, 1981
Ouren, Tore. Istrafikken i Søndeled, Søndeled historielags årsskrift], 1981
Slange (teknikk)

En slange er et hult og fleksibelt rør for å frakte væsker eller gasser fra ett sted til et annet. Formen er vanligvis sylindrisk, med et sirkulært tverrsnitt. De brukes innen alt fra industri og landbruk til medisin, brannslukking, varme-, ventilasjons- og sanitærteknikk og dykking.
De lages av plast, silikon, vulkanisert gummi, nylon og andre materialer. Til pneumatiske formål benyttes hovedsakelig nylon, polyuretan, polyeten, nitril, neopren eller gummi, alt etter miljø og trykk.
Den søte duft av suksess

Handling

Filmen handler om arbeidsformen til to kjempestore og hensynsløse egoister; den berømte kjendisspaltisten J.J. Hunsecker (Burt Lancaster), som er vant med å få det som han vil, og hans høyre hånd, den like usympatiske og meget ærgjerrige smisken Sidney Falco (Tony Curtis).
Rusail kraftverk

Rusail kraftverk er et kombinert gasskraftverk og oljekraftverk i Batinah i Oman, 40 km vest for Muskat. Det har en installert produksjonskapasitet på 538 MW, fordelt på 8 omtrent like store blokker (6 x 88 MW, 2 x 95 MW). Anlegget ble påbegynt omkring 1980, og stod ferdig i 2001. Brenselkilden er fyringsolje eller naturgass. Utstyret er levert av bl.a General Electric og Alstom. Operatørselskapet er Al-Rusail Power.
Anna Anachoutlou

Biografi

Det eneste Anna var kjent for før hun ble keiserinne var å opprette et lite kloster i Jerusalem dedikert til St. Euthymius. Donasjonen til klosteret er dokumentert i et eneste dokument, et «testament» fra en munk Gerasimos datert 18. november 1344. Det er ikke kjent når hun donerte, men Anna hadde avlagt klosterløfte under Irene Palaiologinas regjeringstid.
Aristokratiet i Trapezunt overtalte henne til å forlate klosteret og komme til Trapezunt for å overta keiserkronen. Hun ble proklamert som keiserinne i Lazia og ble derfra eskortert til hovedstaden. Med støtte fra kong Georg V av Georgia og også med folkelig støtte kunne hun marsjere inn i Trapezunt by og overta makten den 17. juli 1341. Den avsatte keiserinnen Irene Palaiologina ble deportert.
Tre uker senere kom tre bysantinske galeier med tropper under ledelse av Scholarioi-militsens ledere Niketas Scholares og Gregorios Meitzomates og medbringende Annas onkel Mikael Megas Komnenos fra Konstantinopel. Scholarioiene, som var en sterk maktfaktor i Trapezunt, ønsket Mikael som keiser, og han kom med keiserlig bysantinsk støtte for å gifte seg med Anna. Adelen i Trapezunt ønsket imidlertid ikke en sterk mannlig keiser, og de sørget for at han samme dag ble arrestert og satt under bevoktning av den mektige «megas doux» Johannes evnukken av Limnia. Styrker som var lojale mot Anna sørget for å plyndre skipene til Mikael. Anna forble på tronen, mens riket i realiteten ble styrt av en håndfull mektige aristokrater.
Hun mistet etter hvert sin støtte i folket og riket ble også truet av tyrkiske styrker som vurderte angrep. I denne situasjonen dro scholarioi-lederne Niketas og Gregorius på nytt til Konstantinopel i 1342 for å hente Mikaels unge sønn Johannes. Med støtte fra både den bysantinske keiser og ikke minst fra Genova som hadde sterke handelsinteresser i Trapezunt kom de tilbake i september 1342 med sønnen som ble innsatt som keiser Johannes III. Anna var beredt på å forsvare seg, men folket støttet Johannes og han ble kronet den 4. september. Scholarioi-militsen sørget for at Anna ble drept sammen flere av sine støttespillere, mens andre ble forvist.
Parasyrphus lineolus

Utseende

En middelsstor (6-11 mm), slank, gul og svart blomsterflue. Den kan minne om Syrphus-artene men er slankere. Fasettøynene er nakne, hodet er minst så bredt som resten av kroppen. Ansiktet er for det meste gult, men med svart midtstripe og midtknøl. Thorax er litt matt svart, scutellum gult. Bakkroppen har trekantede, gule sideflekker på det andre leddet, på det tredje og fjerde leddet brede, gule tverrbånd som i midten bak er bredt innskårne, det femte leddet gult. Bakbeina er helt svarte, for- og mellombeina har mørke lår, gule legger og mørke føtter. Vingene er glassklare med brunt vingemerke.

Levevis

Larvene lever av bladlus, mest på gran. De voksne fluene kan finnes fra mai til oktober og besøker mange slags blomster, arten overvintrer som larve.

Utbredelse

Denne vidt utbredte arten finnes over mesteparten av Palearktis og også i store deler av Nord-Amerika. I Norge finnes den over hele landet bortsett fra det nordlige Finnmark.
Troppene til VM i fotball 1978

Troppene til VM i fotball 1978 inneholder samtlige 16 tropper som ble tatt ut til VM i fotball 1978 i Argentina som ble spilt fra 1. til 25. juni 1978. Hver av de 16 nasjonene som deltar i mesterskapet registrerte 22 spillere (19 eller 20 utespillere og to eller tre keepere) som skulle delta i det kommende VM.
Klubbene som er oppført er klubben som de enkelte spillerne sist spilte en offisiell kamp før mesterskapet. Oppgitt alder er alderen til hver enkelt spiller ved starten av mesterskapet.
Freedom (Maine)

Geografi

Byen har et areal på totalt 57.6 km². 3.19% er vann.
Cutters hevn

Handling

En regnfull natt bryter Richard Bones bil sammen. Sittende i bilen observerer han en mystisk bil et stykke unna der han så vidt kan se at noen stiger ut og kaster noe i en søppelbøtte like ved. Bone tenker ikke noe nærmere over saken og fortsetter videre for å besøke sin venn Alex Cutter. Neste dag får han vite at en ung jente er funnet myrdet i samme gate hvor han forlot sin bil. Bones blir raskt en av de mistenkte. Bone klarer imidlertid å gjenkjenne personene som steg ut av bilen – en lokal og mektig forretningsmann ved navn J.J. Cord. Dette gjør hans venn Cutter interessert og han bestemmer seg for å avsløre samfunnsstøtten Cord.

Om filmen

Cutters hevn ble forholdsvis godt mottatt av filmkritikerne, noen som gjenspeiles i at den har fått 91 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.
Filmen hadde lave seertall og innbrakte kun $1,7 millioner på kino i USA.
Den ble ikke satt opp på norsk kino, men ble utgitt på video i 1984 av PolyGram Video.
Laobian

Laobian (kinesisk: 老边区, pinyin: Lǎobiān Qū) er et bydistrikt i byprefekturet Yingkou i den kinesiske provinsen Liaoning.
Det har et areal på 305 km² og teller 130 000 innbyggere (2004).
Pildammsteatern

Pildammsteatern er et amfiteater som ligger i Pildammsparken i Malmö.
Det har blitt spilt friluftsteater i Pildammsparken siden 1914. Kjente skåninger som Nils Poppe, Edvard Persson, Jan Malmsjö og Ingvar Andersson har opptrådt på denne scenen. Det opprinnelige friluftsteateret ble bygget om til amfiteater i 1963.
Pildammsteatern har i hovedsak vært en scene for folkelystspill, operetter og farser. I de senere årene har scenen også blitt brukt til konserter og operaforestillinger. En del somrer har teateret hatt et gjennomsnittspublikum på 3000 besøkende per kveld, til tross for at teateret bare rommer 1500.
Nanostorm

En nanostorm er en svært liten solstorm som oppstår i koronaen, den ytre atmosfæren på solen.
Hypotesen med «mikrostormer» som en mulig forklaring på oppvarmingen av koronaen ble først foreslått av Gold og senere utviklet av Eugene Parker. Ifølge Parker oppstår nanostormer fra en hendelse med magnetisk omkobling som omdanner energien lagret i solens magnetfelt til en bevegelse i plasmaen.
Grafeneck

Grafeneck er et slott med tilhørende eiendom i nærheten av Münsingen, sørøst for Stuttgart, i delstaten Baden-Württemberg i det sørlige Tyskland. Slottet ligger i kommunen Gomadingen.
I Grafenecks slott var fra 1929 ett hjem for personer med funksjonshemninger. Ved krigsutbruddeet i 1939 omvandlet nazistene Grafeneck til et eutanasiinstitutt. Virksomheten pågikk fra den 18. januar til den 13. desember 1940. Innen rammene for Aktion T4 ble det i Grafeneck myrdet minst 9 839 syke og funsjonshemmede personer ved avgasser fra dieselmotorer. 
Blant personalet ved Grafeneck var Kurt Franz, Heinrich Gley, Lorenz Hackenholt, Willi Mentz, August Miete, Josef Oberhauser, Karl Alfred Schluch, Christian Wirth og Ernst Zierke.
Zulu (språk)

Historie

Zuluene kom til Sør-Afrika rundt det fjortende århundre. I likhet med xhosaene, som hadde innvandra under tidligere bølger av bantuekspansjonen, tok zulu opp mange lyder fra sanenes og khoikhoienes språk. Dette ha ført til at man har klikk-konsonanter i zulu og xhosa, til tross for at mange av khoisanspråkene er døde.
Som alle andre sørafrikanske språk var zulu kun talespråk fram til de kom i kontakt med europeiske misjonærer. Den første grammatikken over zulu ble utgitt i Norge i 1850 av den norske misjonæren Hans Schreuder. Det første dokumentet skrevet på zulu var en bibeloversettelse fra 1883. I 1901 oppretta John Dube, en zulu fra Natal, Ohlange Institute, den første innfødte utdanningsinstitusjonen i Sør-Afrika. Han var også forfatteren av Insila kaShaka, den første romanen skrevet på zulu. En annen banebrytende zuluforfatter var Reginald Dhlomo, som skrev flere historiske romaner om det 19. århundrets ledere av zulunasjonen: U-Dingane (1930), U-Shaka (1937), U-Mpande (1938), U-Cetshwayo (1952) og U-Dinizulu (1968). Andre viktige bidragsytere til zululitteraturen er Benedict Wallet Vilakazi og Oswald Mbuyiseni Mtshali.
Skriftspråket til zulu ble regulert av KwaZulu-Natals Zulu Language Board, men dette er nå erstatta av Pan South African Language Board, som fremmer bruken av alle Sør-Afrikas elleve offisielle språk.
Xoops

Oversikt

XOOPS er en akronym av eXtensible Object Oriented Portal System. Startet som en portal system, men XOOPS utviklet seg til en Web Application Platform. Formålet er å tjene som en web-rammeverk for bruk av små, mellomstore og store siter, gjennom installasjonen av moduler. For eksempel, en liten XOOPS installasjonen kan brukes som en personlig weblogg eller journal, men dette kan utvides og brukere kan legge inn skreddersydde moduler for det meste, både gratis og kommersielle. Moduler for å nyheter, bildegallerier, forums, artikler, nedlastinger osv. kan lastes ned og installeres med få klikk.
Steve Atwal skrev en bok kalt Building Websites med Xoops (ISBN 1904811280) om XOOPS.
XOOPS mottatt en rekke internasjonale priser og utmerkelser, blant dem, Runner-Up status i SourceForge.net 's 2006 Community Choice Awards i utviklingskategorien, det var valgt på grunn av dens rykte som Open Source CMS for testing av 1895,1983364,00. asp eWeek, og den nyeste utmerkelsen i 2008 fra Tysklands Nyheter / article.php? storyid = 4187 Chip Magazine (5 Stjerner), Adobe Edge Magazine (Top 3 innholdsbehandlingssystemer system) og ONDD (en av de Open Source CMS for Medical Professionals). Den har også mottatt 2008 China Open Source Software Contest
Det er den mest aktive og nedlastede CMS prosjektet SourceForge.net
Kyrre Haugen Bakke

Teater

Bakke debuterte på Nationaltheatret i 1967 i Megan Terrys Oppbevares tett lukket, og slo igjennom året etter som Laurits i TV-serien Skipper Worse. Han var ansatt ved Nationalteatret 1969-81, og fikk på den tiden sin regidebut med ungdomsstykket Saker og ting. Som skuespiller har han blant annet gjort seg bemerket i samtidsstykker som Anders Byes Freden friheten, kjærligheten og alle sammen, Edward Bonds Havet og Edvard Hoems Musikken gjennom Gleng (1978). Han var ansatt ved Nordland teater i 1981-83 og etter det begynte han som frilans-skuespiller.
I perioden 1967–1995 hadde han 60 roller ved Nationaltheatret.

Radiohørespill

Han har siden 1973 regissert over 100 radiohørespill, og vant i 1987 prisen for årets beste hørespilloppsetning med Flipper av Brynjar Aa.

Film og fjernsyn

I fjernsynsserien Skipper Worse fra 1968, som bygget på Alexander Kiellands krønike fra Stavanger på 1800-tallet, spilte han rollen som Laurits. I november og desember 1970 sendte NRK komiserien Pim og Laffen, som bygget på Arne Skouens «pappa-bøker» og var skrevet og satt i scene av Skouen selv. Kyrre Haugen Bakke spilte sønnen Jeppe i kjernefamilien som var i sentrum for handlingen.
Kyrre Haugen Bakke filmdebuterte i 1970 i filmen Døden i gatene, hvor han hadde en liten birolle. Han hadde en birolle i TV-serien Fire høytider i 2000. Han hadde også en mindre birolle i miniserien Den som henger i en tråd fra 1980, i regi av Fjernsynsteatret.

Lydbøker

I de senere år (pr. 2017) har Kyrre Haugen Bakke vært en mye brukt oppleser i norske lydbokproduksjoner.

Oversetter

Bakke har de senere år arbeidet i hovedsak som oversetter. Han oversatte i 2001 boka Fortellingen om Bob Dylan (Down The Highway) skrevet av Howard Sounes. I 2009 fikk han Bastianprisen for barne- og ungdomslitteratur for sin oversettelse av Nick Hornbys roman Slam. I 2018 ble han tildelt Det skjønnlitterære oversetterfonds pris for sitt samlede virke som oversetter fra engelsk og svensk.

Familie

Kyrre Haugen Bakke bor sammen med Eva Storsveen i Oslo.
Balventia (gens)

Balventia var en romersk familie som eksisterte i tiden under republikken. Den er kjent hovedsakelig for en enkelt person, Titus Balventius, en primus pilus under Quintus Titurius Sabinus kommando i Gallia. Han ble alvorlig såret i et angrep utført i regi av Ambiorix i år 54 f.Kr.
ISDN

ISDN-konseptet

Teknologien finnes i flere varianter, men den vanlige kalles ISDN-grunntilknytning (Basic Access), eller 2B+D og består av to B-kanaler hver med 64 kbit/s for brukerdata og én D-kanal med 16 kbit/s for signalering, brukermeldinger og datakommunikasjon.
Et ISDN GT transmisjonssystem har en bitrate på 144 kbit/s.
B-kanalene kan brukes til telefonsamtaler eller ulike former for datakommunikasjon, telefaks eller bildetelefon, og de kan buntes sammen (bundles) for å doble kapasiteten til 128 kbit/s.
B-kanalene i ISDN er dedikert (dedicated resources) til brukeren, mens kapasiteten i et bredbåndsaksessystem deles (shared resources) med andre brukere.
Andre varianter er ISDN utvidet tilknytning eller 30B+D (Primary Rate Access), dvs. med 30 B-kanaler og én felles D-kanal som her har 64 kbit/s-kapasitet for felles signalering, samt en kanal for klokke, alarmer og håndtering av feilbit. Denne varianten brukes mye av bedrifter for tilknytning av interntelefonisystemer til det offentlige telefoninettet.
På 1980-tallet ble det også definert «bredbånds-ISDN» med kanaler med høyere kapasitet.
Vestskog

Vestskog BA er ei regional skogeierforening for Rogaland, Hordaland og Sogn og Fjordane, og er distriktsorganisasjon for Norges Skogeierforbund. Vestskog har ca. 1 635 medlemmer (2010) organisert i 28 lokale skogeierlag. Vestskog ble danna i 2006 som ei omorganisering av det tidligere Skogeigarlaget Vest til andelslag. I 2015 tok Vestskog opp i seg Sogn og Fjordane Skogeigarlag. Organisasjonen har hovedkontor i Granvin og distriktskontor i Vikedal i Vindafjord.
Andelslaget bistår medlemmene med skogbruksplaner og planlegging av drifter, og kan også utføre hogst for medlemmene. Medlemmenes tømmersalg går gjennom andelslaget, som avtaler virkespriser med kjøperne.
Cato Guntveit

Sportsklubben Brann

Guntveit debuterte for Brann som 20-åring i 1995 og ble spesielt i tiden før Hallvar Thoresen ble sparket som trener, benyttet mye på sidebackene. Etter at Kjell Tennfjord tok over som Brann-trener ble det mindre spilletid på Guntveit, og i de neste sesongene var han mye inn og ut av laget. 
I 1998-sesongen fikk han igjen mulighet som back, men ble den store syndebukken da Brann tapte for Viking i den tradisjonsrike 16. mai-kampen. Han var så skuffet over sin egen innsats at han nektet å gå bak Branns parole under hovedprosesjonen i Bergen på 17. mai. Ironisk nok kom hans store gjennombrudd bare noen få uker etterpå. Guntveit ble flyttet opp på høyresiden av midtbanen av lagets nye trener Harald Aabrekk der han umiddelbart ble en suksess. Han fikk mye av æren for Branns gode høstsesong i 1998 og bidro sterkt til at Brann tok bronsemedaljen i eliteserien i 1999 og at klubben nådde cupfinalen sammen år.

Aberdeen

Høsten 1999 ble han utenlandsproff i den skotske Premier League-klubben Aberdeen. Der markerte han seg som pliktoppfyllende spiller, men slet også i perioder med skader.

Retur til Brann

Sommeren 2002 bestemte Guntveit seg for å returnere til Brann, men det tok nesten et år før han ble spilleklar på grunn av en mystisk skade. Da han endelig kom på banen, fikk han mye av æren for at Brann gjorde en meget god høstsesong i 2003 etter en elendig start på sesongen.
I 2004 ble Guntveit Branns lagkaptein, men da Brann vant cupen var det uten Guntveit på banen under cupfinalen mot Lyn på grunn av for mange gule kort. Han beholdt kapteinsvervet til tross for at Brann hentet landslagskaptein Martin Andresen foran 2005-sesongen. Han fikk imidlertid store deler av 2005-sesongen spolert på grunn av skade. Senere avslørte Guntveit at han opplevde kapteinsrollen distraherte han fra sitt eget spillet og før 2006-sesongen ble kapteinsbindet tatt fra han og gitt til Andresen. 
Guntveit ble i Brann regnet som en spiller med en oppofrende spillestil, som er kjent for å gå på smarte løp. Samtidig ble det  pekt på at han manglet stabilitet. Han passet best som indreløper på midtbanen eller som kantspiller, men hans allsidighet gjorde at hans egenskaper ble ofret for Branns behov for en back de siste sesongene.
Høsten 2010 sluttet Guntveit i Sportsklubben Brann etter mange sesonger i klubben. Sin siste sesong var også tynget under skader og han var på banen i 14 kamper gjennom året. Han var likevel god da han var frisk og fikk tillit sentralt på midtbanen. 13. november ble han presentert som spiller for lokalklubben Øystese. Guntveit hadde også tilbud fra Løv-Ham og gamleklubben Fana men valgte Øystese mye på grunn av et nært vennskap til hovedtrener Håkon Østevold.
Överst-Juktan

Överst-Juktan er en innsjø øverst i Juktån, i Sorsele kommune, Västerbottens län, Sverige. Innsjøen ligger innenfor naturreservatet Vindelfjällen. Dens overflateareal er 23 km².

Bebyggelse ved Överst-Juktan

Det første nybygget ved Överst-Juktan var Åkernäs, som må ha vært satt opp av samen Lars Mårtensson. Sammens med Viktoriakyrkan utgjør Åkernäs Riksintresse för kulturmiljövården. Den øvrige bebyggelsen består av Skirknäs, Holmvik, Ájvák og Slätvik. Kun Åkernäs og Skirknäs har vegforbindelse.

Fiske

Överst-Juktan er, nest etter Virisen, den største uregulerte innsjøen med røye i Västerbottens län. Det fanges også ørret her.
Toussaint L'Ouverture

Bakgrunn

Han ble født som slave på en plantasje som var eid av greven av Bréda, hvis etternavn han også tok. Han levde under relativt humane forhold frem til sin frigivelse i 1776 og hadde gjort seg et navn som rytter og botaniker da den franske revolusjons effekter nådde Haiti. Revolusjonens leder, inspirert av Jean-Jacques Rousseau, erklærte at alle menn var fri, men ble tvunget til å avstå fra en avskaffelse av slaveriet etter påtrykk fra slaveeierne. Dette førte i 1791 til omfattende slaveopprør på Haiti, som da var en fransk koloni under namnet Saint-Domingue.

Frigjøringsanfører

I 1793 alliert l'Ouverture seg med Spania, som holdt den østlige delen av øya Hispaniola som Haiti ligger på (nå Den dominikanske republikk). Spania var da i krig med Frankrike, i en del av den franske revolusjonskrig. Senere samme år invaderte også Storbritannia Saint-Domingue og besatte kystene.
Den 4. februar 1794 ratifiserte det jakobinerdominerte nasjonalkonventet et tilbud om frigivning for alle slaver som var lojale mot revolusjonen. Tilbudet var blirr fremlagt av republikkens utsendte Léger-Félicité Sonthonax 29. august 1793. Dette førte til at l'Ouverture tok med seg sine styrker til den franske revolusjonære armé, der han ble brigadegeneral. Han beseiret Storbritannia og Spania i flere slag, og ble i praksis Saint-Domingues leder. Han erklærte seg imidlertid lojal mot den franske første republikk. I 1801, da han også hadde erobret den spanske delen av Hispaniola, utropte han en konstitusjon for et autonomt Haiti.

Kapitulasjon, svik, død

Da Napoleon Bonaparte ble Frankrikes leder begynte han å strebe etter å gjeninnføre slaveriet i Saint-Domingue. I mai 1802 kapitulerte l'Ouverture til Napoleons styrker (ledet av Charles Victor Emmanuel Leclerc, Napoleons svoger) på vilkår at han fikk beholde sin frihet og at hans styrker skulle innforlives i den franske armé. Leclerc brøt imidlertid sitt løfte og tok l'Ouverture til fange en måned etter. L'Ouverture ble ført til Frankrike, der han i grunnen ble myrdet ved kulde, sult og vanstell ti måneder etter på festningen Fort de Joux i Jurafjellene i 1803.

Senere hendelser

Mange år senere under Napoleons eksil på Saint Helena ble han spurt han om det overgrep som l'Ouverture ble utsatt for. Han akal ha svart «Hva skulle døden for en elendig neger bety for meg?» 
L'Ouvertures død innebar imidlertid ikke slutten for frigjøringskampen. Den 1. januar 1804 utropte Jean-Jacques Dessalines den nye staten Haitis selvstendighet. Samtidig solgte Napoleon andre besittnelser i Amerika.
Pedinorrhina viridicollis

Utseende

En middelsstor, avlang, svart gullbasse. Dekkvingene er mer eller mindre brungule med svart rot.

Utbredelse

Arten er utbredt i Kongo.
Golf under Asialekene 1998

Golf under Asialekene 1998. Golf var en av sportene under de trettende Asialekene som ble arrangert i Bangkok i Thailand. Det var femte gangen som golf var med på programmet i Asialekene. Golfturneringene ble avviklet i perioden 10. til 13. desember 1998. Det var fire konkurranser, lag og individuelt både for menn og damer.
Teiedammene

Teiedammene er to dammer sørøst i Teieskogen på Nøtterøy i Færder kommune i Vestfold. De blei tidligere brukt som vannforsyning til Teie-området. Vannet fra den øvre dammen ble også brukt som vannreservoar for å drive en kornkvern som sannsynligvis lå i Kvernhusbakken. Seinere blei de overtatt av Tønsberg Bryggeri, som i andre del av 1800-tallet skar isblokker der som de frakta til bryggeriet, noe som gjør at de også har blitt omtalt som Isdammene. 
Dammene er kjent som Øvredammen (eller Andedammen) og Nedredammen. Øvredammen er den største og ligger i et parkområde nær veien. Nordøst for denne, og litt lavere i terrenget og blant tettere vegetasjon, ligger den mindre Nedredammen.
Like vest for Teiedammene befinner Teie skole seg, og i nord ligger speiderhytta Speiderbo.
Firkløver

Firkløver er en uvanlig firebladet form av den ellers trebladige kløveren, vanligvis hvitkløver eller rødkløver. Denne varianten kan forårsakes av en kombinasjon av genetikk og ytre miljøfaktorer.

Symbol

I vestlig kulturhistorie er firkløveren et lykkesymbol, spesielt når man tilfeldigvis kommer over en uten å ha lett etter slike.
Habben

Habben er den lille plassen på toppen av trappa fra Akerselva og opp til Torvbakkgata og Øvre gate på Grünerløkka i Oslo. Fram til 1980-tallet hadde plassen en betongkonstruksjon som dannet et tak. Habben ble et oppholdsted for sniffere på slutten av 1970-tallet. Taket er nå fjernet, trappa og plassen ble rehabilitert tidlig på 2000-tallet. Navnet, "Habben" beskrev helt presist den nevnte takkonstruksjonen ifølge et svar fra professor Ola Bettum på spørsmålet i Aftenposten Aften 23.09.2008, s.3.